**Интердисциплинарен урок по повод Деня на християнското семейство**

Междупредметна връзка – БЕЛ, Изобразително изкуство, Технологии и предприемачество, Музика

**Участници -** ученици от 3 Б клас ;

учители, родители и ученици.

Място на провеждане: стола на училището

**Цели на урока:**

**1. Образователна :**

- Да се формират литературни компетентности чрез:

- разбиране и тълкуване на творчески послания, свързани със семейството;

- Да се подобрят комуникативните умения на учениците чрез:

- изпълнение на стихове, песни и танци посветени на семейството

- драматизации на любими приказки, разкази

**2.Развиващи:** Да се формират литературни и социокултурни компетентности чрез:

- Развиване на творческите заложби – рецитиране, актьорско майсторство;

- да се научат да търсят връзката между литературата, изобразително изкуство, музиката;

**3. Възпитателна:**

Съхраняване на християнските традиции;

Възпитаване на християнски добродетели - извор на духовност, светлина и любов

**Методи:**

Рецитиране

Драматизации

Песни

**План-сценарий:**

**Песен: „Песен за семейството”**

<https://www.youtube.com/watch?v=4wSqsFuKqK0>

1. **Защо хората имат нужда от семейство?**

**2. Защото хората имат нужда да се грижат един за друг!**

**3. Членовете на семейството разчитат един на друг!**

**4.Чрез семейството хората се борят с проблемите си и вървят напред! Алекс**

**5. Защото хората в семейството си помагат!**

**6. Така хората продължават рода си!**

**7. От всичко на света най-важно е семейството, защото то те подкрепя в най-трудните моменти! И когато сте заедно и се обичате, можете да победите всички, можете да постигнете всичко и да бъдете щастливи!**

***/* Иван Т**

***Децата минават крачка назад и на преден план излизат 3 деца./***

**Три деца**

**1.-Добре дошли на всички вас, благодарим Ви, че сте с нас!**

**2-Ще ви усмихнем в този ден - на нашето семейство посветен!**

**3-Затова, скъпи гости, настанете се удобно, гледайте чаровно**

**и добре дошли, при ваште синове и дъщери!**

**1,2,3-И нека празникът започне сега! */плясват с ръце /***

***-------------------------------------------------------------------------------------------------***

**Четири деца /*подредени предварително вдясно от центъра/***

**1.-Колко мило, колко сладко е при мама и при татко.**

**Те за нас се много трудят, те за нас се рано будят.**

**2.-Как обичам да се гушна я при татко, я при мама.**

**а когато съм послушна те целуват ме и двама.**

**3.-Слънце ме нарича татко. Мама месечинка ясна.**

**Толкова е мило, сладко, че не бързам да порасна.**

**4.-Птицата в гнездото свое пази рожби голокрили.**

**Моят дом гнездо и той е. Дава ми любов и сили.**

**4,5,6,7- Колко мило, колко сладко е при мама и при татко!**

**8 деца: */Около софрата са седнали децата.Върху битова покривка: гювечета, плодове и питка-слънце./***

**1Мама вкусна гозба прави,**

**кака сръчно и помага**

**и лъжицата подава.**

**2.После правят вкусна питка**

**като слънце в маргаритка,**

**мажат я със яйчице**

**пекат я с масълце.**

**3.После идват баба, дядо**

**И посрещаме ги с радост.**

**4.Татко носи плодове**

**И се чуват смехове**

**Всички сядаме задружно,**

**Хващаме се за ръце**

**И се молим от сърце!**

**5.Да сме здрави, да сме живи,**

**да сме винаги щастливи!**

**Все така да сме задружни,**

**да помагаме си в нужда!**

**1.Нашето семейство е голямо мама, баба, татко, дядо, братче и сестриче.**

**2. С дядо много се обичаме, с дядо страшно си приличаме!**

**Той Йордан и аз Йордан, той засмян и аз засмян,**

**той юнак и аз юнак, само аз съм без мустак.**

**3.** **Мама казва, че и баба някога била мъничка,**

**че и тя не е можела да се съблече самичка,**

**че отзад и плели плитка, роклята и била малка**

**и отивала да учи със тетрадка и писалка.**

**Оле, колко ми е смешно! Тази баба толкоз стара, дето с очилата гледа и мърмори и се кара - с къса рокля и с тетрадка!**

**Бабо мила, бабо сладка!**

**1*./момче/*** **Моят татко всичко може, няма нищо да отложи-**

**пазарува, чисти и помага, ах, това е истинска отмяна.**

**Мама казва: Мъж мечта!. Баба казва: Син скала!**

**А за мене татко е герой. Всичко може той.**

**2.*/момче/*** **Вкъщи огън грее, топла пита се пече.**

**Татко влиза и се смей. Щипе ме:**

**3. *./момче/*** **Здравей , момче!**

**2.*/момче/*** **Сяда и рисува с мен- къщички и дворчета ./*Показва рисунка*/**

**/*децата заедно*/:Най- обичам у дома вечер да се прибера!**

**4*. /момиче/*Днес ме драсна котарака, заболя ме и заплаках...**

**Мама с йод ме понамаза и тогава тъй ми каза:**

**5. */момиче/*Чукнеш ли се да се смееш, заболи ли те да пееш!/*гали детето по главичката/***

**Винаги да си засмяна, бодра мамина отмяна!**

**-------------------------------------------------------------------------------------------------**

**1. Чудесно е да си дете! Всички те обичат и към твоите капризи в надпревара тати, мама, баба, тичат! Често от обич голяма, се отглежда не „мамина отмяна“, а… „ГЛЕЗАНА“! Вижте!**

**Сценка:“Мимето“/**

**МИМЕТО**

Имат си   
мама  
и татко  
дете - и за детето си  
грижат се те.  
Гледат го, сякаш  
е цвете в саксия,  
всичко поднасят му  
те на тепсия.

Слага му баба   
в устенцата хляба,  
таткото - млякото,  
супата - мама.  
Глезят го всичките -  
обич голяма!

Мими се мръщи,  
потропва,  
пищи:

- Супа не искам,  
разбираш ли ти?

- Мамино Мими,   
що искаш, кажи ми!

- Искам бисквити,  
ала шоколадови,   
сладки, каквито  
ни дадоха Владови.

- Мъжо, бисквити   
иди достави ти!

Татко излиза  
набързо по риза.   
Носи кутия  
с бисквити, обаче  
не тъкмо тия -  
и Мимето плаче.

- Тези не ща!  
Направете ми крем!

- Крем ли? Щом искаш,  
и крем ще дадем!

- Мъжо, изтичай,  
яйца ми купи.   
Мамино Мими,   
сега, потърпи!

Мими се плези, но...  
радват се те.    
Мими разглезено   
чедо расте!

Радост!  
Дочакват   
голямата слава -  
Мимето им  
първокласница става!  
Но първокласници  
с нея и те са -  
всички са роби  
на тази принцеса.

Има ли Мими  
домашни задачи -   
има и свита  
добри помагачи!

Своята работа  
татко зарязва,   
синя хартия  
на ленти нарязва.

Прави на Мимето   
ново сметало,  
старото вече  
било овехтяло!

Мама лицето  
на Мимето мие,   
бабата внучето  
трие с хавлия.

Грижи за Мимето -  
колкото щеш!

- Мими, почивай си,   
да порастеш!

Вкъщи случайно  
тя днеска сама е,  
ала без работа  
Мими се мае.   
С кални обувки  
лежи на чаршафа.  
Гладна е тя,  
но далече е шкафа!

Как ще се мъчи  
яйца да вари!   
Хляб да нареже  
е трудно дори!

Но се усмихва  
щастливият миг,  
баба се връща -  
тя среща я с вик:

- Бабо, къде си се  
влачила, ма?  
Обеда как   
ще приготвя сама?

Баба слугува,    
а Мими яде.

- Бабо, водица! –

И тя и даде!

Връща се мама -  
тревога голяма!

- Мамо ма, копчето  
я ми заший!  
Дай ми престилката  
и ме среши!

Идва и татко,  
нарежда му кратко:

- Хайде, обувките  
ми почисти,  
иначе, татко,защо си ми ти?

Ляга по гръб  
на кушетката Мимето,  
а се залавят   
за работа тримата...

Тъй се минават  
години наред,  
стават капризите  
нейни безчет.

- Искам на бар да отида!

- Иди.

- В бара с цигара ще бъда!

- Бъди.

- Искам без вас  
да вървя на море!

- Щом настояваш,   
тогава добре.

Мими израсна  
девойка прекрасна -  
нежна, кокетна  
и шик издокарана,   
само че с работа  
всякаква скарана!

- Моля те, Мими,  
ела, помогни ми!  
Ето,   
в мазето  
слезни за кюмюр!

- Как да отида  
в мазе с маникюр?

- Слушай, момиче,  
хвани се за работа!

- Нека се хване  
за работа бабата!

Ех, че отмяна  
отгледаха те -  
май че в саксията   
плевел расте!

Дайте на Мими  
разкош, развлечения,  
но не мъчете я  
с труд и учение!  
Мими с труда  
не желае приятелство.  
Принц потърсете  
за нейно сиятелство!

**2. Слънчо ле, ясногрейко ле, ти като грееш нависоко и като видиш надалеко видя ли нейде по-добра, по- добра и по- хубава от мойта мила майчица?**

**Песен: „ Ало, ало, слънчице!“** <https://www.youtube.com/watch?v=ePxbgesG-8g>

**1.** **Баба внучето приспива.**

**Умна приказка чете!**

**А поуката е скрита в: „ЧЕДОТО“!**

**Не правете като тях, да не станете за смях!**

**Сценка: “Чедото“**

**ЧЕДОТО**

Благой Калайджиев

Бабата Чедото

Дядото Майката

Ч-Бабо, къде си?

Б-(излиза с тетрадка и химикалка в ръце) Тука съм, чедо.

Ч- Готово ли е?

Б- Не е още. Втората задача, пуста да остане, не ще и не ще да излезе.

Ч-Много те отпуснах аз тебе, бабо, но ще те стегна . Я виж кое време е !.

Б-(бабата вади будилника от джоба си) Ами, че то било вече четири!

Ч- Четири, я! От 7 часа сутринта си започнала да решаваш тези задачи. И само една си решила. На какво прилича това?

Б- На нищо не прилича,чедо, прав си. Но какво да правя, много се е променила тази математика от времето, когато бях ученичка.

Ч- Променила се е, разбира се, нама да стои на едно място. Всичко се разнива, бабо, усъвършенства се. Нали затова съм ти дал помощна литература, да си освежиш познанията.

Б- Освежавам ги, чедо, но все не мога да ги освежа както трябва.

Ч- Къде е дядо? Я да го видя той пък какво е свършил. (вика) Дядо, къде си?

Дядото- (влиза с блокче в ръце) Ето ме,чедо, ето ме.

Ч- (взема и гледа рисунката ) Какво е това?

Дядото- Слон, чедо, но не можах да го издокарам така, съвсем художествено.

Ч- Това, което си нарисувал, дядо, е подигравка с живописа. Хвърли го този слон, нарисувай ми нещо друго. Учителката ни каза да си изберем някое африканско животно.

Дядото- Какво да си изберем….? Слонове съм виждал, но други африкански животни не съм виждал. Нямаше в цирка.

Ч- Жираф ще ми нарисуваш, дядо.

Дядото- Жираф съвсем няма да мога. В наше време нямаше жирафи.

Ч- Кой ти каза, че нямаше?!

Дядото-Не ги произвеждаха още.

Б- Вярно, чедо, те по-късно започнаха да ги произвеждат.

Ч- А маймуни произвеждаха ли във ваше време?

Дядото- Виж, маймуни произвеждаха.

Ч- Сядай тогава да ми нарисуваш една маймуна. Интересно майка ми какво е измайсторила.

(Вика) Мамо, мамо, ела!

Майката (влиза с едно столче в ръце) Не можа да се получи, чедо. Облегалката не се получи, иначе другото си е добре.

Ч- Нищо не се е получило, мамо, нито облегалката, нито седалката.

Майката- А, не, седалката е добре. Само облегалката е малко крива .

Ч- Ами да пробваме тогава. Я, седни тогава да видим как ще седнеш.

Майката- Ето, виж само как хубаво се сяда. (сяда и столът се счупва)

Лошо седнах, чедо, затова се счупи, иначе хубава си беше седалката.

Ч- (гледа часовника си) Сега часът е 4 и половина. След час и половина, като се върна от урока

по английски, трябва и столът да е готов, и задачите да са решени, и маймуната да е нарисувана. Ясно ле е? Иначе, когато се върне татко от командировка, всичко ще му разкажа, така да знаете. Щу му кажа, че заради вас нямам отлични бележки.

М. Б. Д. (заедно) Молим ти се, чедо, недей да му казваш. Ние ще се стегнем и всичко ще приготвим.

Ч- Обещавате, значи? Добре! Давам ви тогава 5 минути почивка, през което време можете да изпиете по едно кафе и да изпушите по една цигара. ( излиза)

Дядото- Е, добро ни е все пак чедото. Не е като на съседите. Даде ни малко почивка.

Декори-маса с 2 стола, тетрадки, химикал, пеньоар- 2 бр. ,забрадка,престилка,будилник, блокче,молив, столче, ролки

**1.Аз пък**

**с дядовите очила, виждам като през мъгла.**

**Чудя се и не разбрах,**

**как пък дядо вижда с тях!**

**2.**- **Дядо, хайде да се разговорим!**

**3. -Не мога чедо! Отивам в градината да извадя ряпата! краси**

<https://www.youtube.com/watch?v=iLxxqi8Iuq8>

**Сценка:/„Дядо и ряпа“ /**

**Пр.**

**5. Ние, малките деца- с мама, татко у дома!**

**6. За да е спокойно и уютно у дома,**

**Да няма сълзи, грубости, кавга,**

**Вълшебни думички изричаме:**

**7.Извинявай!**

**8.Моля те!**

**9.Благодаря!**

**10.Обичам те!**

**Песен: „ Вълшебните думи“**